પોલીસનું એમ કહેવું છે કે રાજુ કલાલનો વિનયભંગ કરવાનો ઇરાદો નહોતો, પણ તેણે યુવતી પાસેથી કોઈ વસ્તુ ઝૂંટવવા માટે આમ કર્યું હતું. શિવાજી પાર્કના સિનિયર પોલીસ-ઇન્સ્પેક્ટર પરશુરામ કક્કડે આ બાબતે ‘મિડ-ડે’ને કહ્યું હતું કે ‘જિમીએ અમને વિક્ટોરિયાની છેડતી થઈ છે એવું નથી કહ્યું. અમને જે જાણવા મળ્યું છે એ પ્રમાણે આરોપી રાજુ કલાલ તે યુવતી પાસેથી કાંઈક ઝૂંટવવા માગતો હતો ત્યારે જિમીએ તેને જોયો એથી આરોપીએ તેનું ચાકુ કાઢ્યું હતું જેને કારણે જિમી ઘાયલ થયો હતો. અમે રાજુ કલાલ સામે જાણીજોઈને ઈજા પહોંચાડવી અને જાણીજોઈને અપમાન કરવા સંદર્ભે‍ ગુનો નોંધ્યો છે અને તેને એ વખતે દારૂ પીધો હતો કે નહીં એ જાણવા મેડિકલ ટેસ્ટ માટે મોકલાવ્યો છે. અમે મેડિકલ રિપોર્ટની રાહ જોઈએ છીએ.’